Diari Oficial de la Generalitat Valenciana


Sumari del DOGV 7029, del 22-05-2013 (2013/5235)

ORDE 44/2013, de 17 de maig, de la Conselleria d'Educació, Cultura i Esport, per la qual es convoquen ajudes a centres educatius d'Educació Primària i Educació Secundària Obligatòria de la Comunitat Valenciana, sostinguts amb fons públics, destinades a la realització de projectes esportius de centre que promoguen l'activitat física i l'esport fora de l'horari lectiu durant el curs escolar 2012-2013 i estiguen integrats en el projecte educatiu del centre, i s'aproven les bases per les quals es regiran.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7029

Data del DOGV
:   22-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5235


Data del document
:   17-05-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 44/2013, de 17 de maig, de la Conselleria d'Educació, Cultura i Esport, per la qual es convoquen ajudes a centres educatius d'Educació Primària i Educació Secundària Obligatòria de la Comunitat Valenciana, sostinguts amb fons públics, destinades a la realització de projectes esportius de centre que promoguen l'activitat física i l'esport fora de l'horari lectiu durant el curs escolar 2012-2013 i estiguen integrats en el projecte educatiu del centre, i s'aproven les bases per les quals es regiran. [2013/5235]
D'acord amb el que disposa l'article 49.1.28 de l'Estatut d'Autonomia de la Comunitat Valenciana, l'esport és competència exclusiva de la Generalitat.
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, establix en l'article 3 com una línia general d'actuació de la Generalitat «implantar i desenrotllar programes esportius en l'edat escolar, amb especial atenció a l'exercici d'activitats extraescolars de caràcter recreatiu o competitiu en els centres docents, com a garantia i mitjà de la formació integral dels jóvens».
A més, establix, en l'article 34.2, que la Generalitat reconeixerà els centres docents que promoguen l'activitat física i l'esport fora de l'horari lectiu i que estiguen integrats en el projecte educatiu del centre, com a centres educatius promotors de l'activitat física i l'esport.
La Carta Europea de l'Esport identifica l'esport en edat escolar com tota activitat fisicoesportiva desenrotllada en horari no lectiu i realitzada pels xiquets i xiquetes en edat escolar, orientada a la seua educació integral, així com al desenrotllament harmònic de la seua personalitat, procurant que la pràctica esportiva no siga concebuda com a competició, sinó que promoga objectius formatius i de millora de la convivència i fomenten l'esperit esportiu de participació neta i noble, el respecte a la norma i als companys i companyes de joc.
El Pla Integral per a l'Activitat Física i l'Esport establix, entre els seus objectius generals, incrementar notablement el nostre nivell de pràctica esportiva i generalitzar l'esport en l'edat escolar. Així mateix, figuren entre els seus objectius específics per a l'edat escolar: promoure la concepció de l'activitat física i l'esport com a element fonamental d'un estil de vida saludable i afavorir que els centres educatius es constituïsquen com a agents promotors d'estils de vida saludable. Per a això, una de les seues mesures consistix a impulsar la creació del projecte esportiu dins del projecte educatiu del centre potenciant la figura del coordinador esportiu. Al seu torn, s'ha publicat un marc nacional de l'activitat física i l'esport en edat escolar com a referent.
Des de la Generalitat ja es duen a terme diferents programes educatius i esportius per al foment de l'activitat física i l'esport, però atesa la seua transcendència en el desenrotllament personal i social dels escolars i en la millora de la salut pública, i la creixent preocupació per l'increment del sedentarisme, sobrepés i obesitat en els xiquets i xiquetes en edat escolar, esta resolució perseguix, entre altres objectius, la formació en hàbits saludables i educació en valors per mitjà del foment de la pràctica de l'activitat física i l'esport amb l'ampliació del nombre d'escolars que la practiquen fora de l'horari estrictament lectiu.
A fi de promocionar esta activitat en els centres educatius d'Educació Primària i Educació Secundària Obligatòria, la Conselleria d'Educació, Cultura i Esport, a través de la Direcció General de l'Esport, entre les funcions de la qual es troba promocionar i organitzar l'esport en edat escolar, ha establit este règim d'ajudes que s'ajustarà als criteris de concurrència, publicitat i objectivitat pel que fa a la concessió.
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat,
ORDENE
Primer
Aprovar les bases per les quals es regix esta convocatòria, i que figuren com a annex I d'esta orde.
Segon
Convocar la concessió d'ajudes a centres educatius d'Educació Primària i Educació Secundària Obligatòria de la Comunitat Valenciana, sostinguts amb fons públics, que realitzen durant el curs escolar 2012-2013 projectes esportius de centre que promoguen l'activitat física i l'esport fora de l'horari lectiu i que estiguen integrats en el projecte educatiu del centre.
Tercer
L'import global màxim destinat a atendre les ajudes a què es referix esta resolució és de seixanta-sis mil huit-cents huitanta-cinc euros (66.885 €), amb càrrec al capítol IV, línia d'ajuda T0281000, del programa 457.10 dels pressupostos de la Generalitat per a l'any 2013.
Quart
Les ajudes convocades per mitjà d'esta convocatòria no han de ser notificades a la Comissió Europea perquè no reunixen els requisits de l'article 107 del Tractat de Funcionament de la Unió Europea (TFUE) d'acord amb el Decret 147/2007, de 7 de setembre; en concret, perquè no suposen cap avantatge econòmic, ja que les entitats a què estan adreçades les ajudes no exercixen activitats econòmiques en les quals puguen oferir béns o servicis en el mercat, i, per tant, no hi ha la possibilitat de falsejament de la competència.
Quint
Esta orde produirà efectes l'endemà de ser publicada en el Diari Oficial de la Comunitat Valenciana.
Contra esta orde, que posa fi a la via administrativa, les persones interessades hi podran interposar, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, un recurs de reposició davant de la consellera d'Educació, Cultura i Esport en el termini d'un mes a comptar des de l'endemà de ser publicada, o bé podran interposar directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada, de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
València, 17 de maig de 2013
La consellera de Educació, Cultura i Esport,
MARÍA JOSÉ CATALÁ VERDET
ANNEX I
Bases per les quals es regula la convocatòria d'ajudes destinades a centres educatius d'Educació Primària i Educació Secundària Obligatòria de la Comunitat Valenciana, sostinguts amb fons públics, per a la realització durant el curs escolar 2012-2013 de projectes esportius de centre que promoguen l'activitat física i l'esport fora de l'horari lectiu i que estiguen integrats en el projecte educatiu del centre
Primera. Beneficiaris
Els destinataris d'esta ajuda són els centres educatius que impartixen Educació Primària i Educació Secundària Obligatòria de la Comunitat Valenciana, sostinguts amb fons públics.
Segona. Objecte i aplicació de les ajudes
L'objecte de les ajudes és la realització, durant el curs escolar 2012 2013, de projectes esportius de centre que promoguen l'activitat física i l'esport fora de l'horari lectiu i que estiguen integrats en el projecte educatiu del centre, així com la implantació de la figura del coordinador esportiu de centre.
El projecte esportiu de centre és el document marc on s'arreplegaran totes les propostes d'activitats per a la promoció de l'activitat física i l'esport que es realitzaran en el centre educatiu, tant en les seues instal·lacions com fora d'estes. Per això, ha d'anar associat al projecte educatiu del centre i a la programació general anual per a donar coherència a l'acció educativa, i ha d'aconseguir el consens de tota la comunitat educativa implicada: consell escolar, equip directiu, claustre del professorat, AMPA, famílies i entorn local. Així mateix, haurà d'acollir-se i adherir-se al marc nacional de l'activitat física i l'esport en edat escolar.
El coordinador esportiu de centre és la persona encarregada de dinamitzar l'activitat física i l'esport de l'alumnat del centre, d'orientar, planificar i executar el projecte esportiu de centre i d'actuar com a nexe de l'activitat esportiva lectiva i extralectiva. Podrà ser professorat del centre i, preferentment, el de l'especialitat d'Educació Física, o personal extern que tinga la titulació adequada necessària per a impartir les activitats, que estaran en funció de la corresponent etapa educativa.
Els centres beneficiaris de les ajudes regulades en esta convocatòria seran considerats centres educatius promotors de l'activitat física i l'esport (CEPAFE) de la Comunitat Valenciana.
Tercera. Sol·licituds i documentació
3.1. Les sol·licituds es realitzaran per mitjà d'una instància adreçada a la Direcció General de l'Esport, d'acord amb el model que figura com a annex II a esta orde. Este imprés es trobarà a disposició dels interessats en la Direcció General de l'Esport i en les seues delegacions territorials d'Alacant, Castelló i València, i també en les seues pàgines web: i .
3.2. La instància anirà acompanyada de la informació i documentació següents:
3.2.1. Projecte esportiu de centre que promoga l'activitat física i l'esport fora de l'horari lectiu, aprovat pel consell escolar del centre i integrat en el projecte educatiu del centre i en la programació general anual del centre, i que continga com a mínim la informació següent:
· Denominació del centre educatiu, NIF i director o directora.
· Coordinador esportiu de centre.
· Justificació i objectius del projecte. Adhesió al marc nacional de l'activitat física i l'esport en edat escolar.
· Pla d'activitats físiques i/o esportives previstes.
· Entitat responsable del centre educatiu que organitza el projecte esportiu de centre: centre educatiu, AMPA, clubs esportius, municipi o ens local, associació esportiva, empreses de servicis i altres persones o entitats. Nivell de participació del professorat del centre en les activitats.
· Nivell d'implicació dels distints membres de la comunitat educativa i esportiva.
· Titulació acadèmica i/o esportiva del coordinador de centre i d'aquelles persones que participen directament o indirectament en el desenrotllament de les activitats físiques i esportives.
· Recursos humans. Organigrama que reflectisca la dedicació i la responsabilitat de les diferents persones o càrrecs (coordinador, familiars, docents, etc.).
· Instal·lacions previstes, equipament esportiu i material disponible.
· Calendari o distribució temporal de les activitats i distribució horària.
· Programa de suport o accions concretes destinades a la formació del personal tècnic esportiu.
· Característiques de l'alumnat al qual estan adreçades les activitats i previsió de participació.
· Mesures de difusió de les activitats físiques i/o esportives del projecte esportiu (web, xarxes socials, blog, revista, etc.).
· Metodologia, seguiment i avaluació del projecte.
· Relacions amb unes altres entitats de l'entorn més pròxim que ajuden a incrementar i/o diversificar l'oferta esportiva.
· Pressupost detallat d'ingressos, gastos i recursos necessaris.
· Condició de centre participant en els Jocs Esportius de la Comunitat Valenciana i/o en la campanya d'activitats nàutiques «A la Mar», que s'acreditarà per mitjà d'una còpia dels fulls d'inscripció.
· Justificació, si és el cas, del compliment dels criteris de valoració establits en la base quarta.
3.2.2. Certificat de qui exercisca la secretaria del centre, amb el vistiplau de la direcció, d'acord amb el model disponible en i , en què conste:
· Que les activitats fisicoesportives que s'indiquen en el projecte esportiu de centre es duran a terme en horari no lectiu i que el centre cedirà l'espai físic i la infraestructura requerida per a dur a terme les activitats.
· Que el projecte esportiu s'acull i s'adherix al marc nacional de l'activitat física i l'esport en edat escolar.
· Que el projecte esportiu ha sigut aprovat pel claustre i pel consell escolar del centre, i que està integrat en el projecte educatiu del centre i en la programació anual.
3.2.3. Declaració responsable de no estar incurs en les prohibicions per a obtindre la condició de beneficiari assenyalades en l'article 13 de la Llei 38/2003, de 17 de novembre, General de Subvencions. Esta declaració està inclosa en l'apartat C de la sol·licitud d'ajuda.
3.2.4. Model de domiciliació bancària, en la qual conste la titularitat del compte on es vol rebre l'ajuda sol·licitada, o, si és el cas, indicar en la sol·licitud si s'ha presentat ja en una altra convocatòria d'este any o d'un altre any, i en quin, d'acord amb el model disponible en i .
3.3. A més de la informació i documentació assenyalades en el punt 3.2., la Direcció General de l'Esport podrà demanar-ne qualsevol altra que considere necessària per conéixer i comprendre millor l'aplicació de l'ajuda.
3.4. Les sol·licituds, junt amb la documentació requerida en l'apartat 3.2., es presentaran en el Registre General de la Conselleria d'Educació, Cultura i Esport; en el Registre Auxiliar de la Direcció General de l'Esport (avinguda de Campanar, núm. 32, de València); en els registres de les direccions territorials d'Educació, Cultura i Esport d'Alacant, Castelló i València; en les seues seccions d'Esports d'Alacant (carrer de Jaume Segarra, núm. 4, 6, entresòl), Castelló de la Plana (avinguda del Mar, núm. 23) i València (plaça de Viriat, s/n), o en qualsevol dels llocs a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent ha de fer-se en un sobre obert, a fi que en la capçalera del primer full de documentació presentada es faça constar clarament el nom de l'oficina i la data, lloc i hora d'admissió.
Quan la sol·licitud no es presente en cap dels registres dependents de la Direcció General de l'Esport, es recomana remetre via fax, al número 871 662 267, una còpia de la sol·licitud presentada a la Direcció General de l'Esport.
3.5. El termini de presentació de sol·licituds, junt amb la documentació requerida en l'apartat 3.2, per a les ajudes d'esta convocatòria és de 30 dies naturals a comptar de l'endemà de ser publicada en el Diari Oficial de la Comunitat Valenciana esta orde. L'incompliment d'este termini determinarà automàticament l'exclusió de la convocatòria.
3.6. Quan la sol·licitud no reunisca els requisits o quan falte algun document complementari dels exigits, es requerirà les persones interessades perquè ho esmenen en el termini de deu dies, amb indicació que, si no ho fan així, es considerarà que desistixen de la seua petició, després de la resolució dictada a este efecte.
Quarta. Valoració de les sol·licituds i resolució del procediment
4.1. Per a l'estudi i la valoració de les sol·licituds presentades es constituirà una comissió avaluadora formada per cinc membres designats pel director general de l'Esport.
La valoració de les sol·licituds correspondrà a una comissió d'avaluació d'ajudes, que emetrà els informes corresponents, i la composició de la qual serà la següent:
- President: el cap del Servici de Promoció del Esport i Activitat Física.
- Vicepresident: el cap de la Secció d'Extensió Esportiva.
- Vocals:
· El cap del Negociat d'Esport Escolar i Universitari.
· Un administratiu del Servici de Promoció del Esport i Activitat Física.
· Un tècnic en gestió de l'esport del Servici de Promoció de l'Esport i Activitat Física, que actuarà com a secretari.
En cas de vacant, absència o malaltia dels membres de la comissió, podran ser substituïts per altres, designats pels titulars entre persones de les seues respectives unitats.
4.2. Una vegada constituïda la comissió, esta estudiarà i valorarà les sol·licituds per comprovar el compliment dels requisits de les bases. Per a la concessió de les ajudes es valorarà la qualitat i la viabilitat del projecte fins a una puntuació màxima de 100 punts. Els criteris de valoració es distribuiran d'acord amb el barem següent:
4.2.1. Valoració del projecte esportiu del centre presentat i adequació a les característiques de la convocatòria: fins a un màxim de 20 punts.
· Concreció i claredat en la justificació i els objectius del projecte. Inclusió de programes esportius coeducatius que fomenten, entre d'altres, actituds i valors que afavorisquen la igualtat de gènere i que potencien el joc net, l'educació en valors i els hàbits saludables. Metodologia, seguiment i avaluació del projecte.
4.2.1. Nombre d'activitats físiques i/o esportives previstes i duració: fins a un màxim de 10 punts.
4.2.3. Dades quantitatives sobre la utilització de les instal·lacions emprades i distribució temporal i horària: fins a un màxim de 10 punts.
4.2.4. Recursos humans. La quantitat de persones implicades directament o indirectament en el desenrotllament de les activitats físiques i/o esportives, així com la seua dedicació. Grau de participació del professorat del centre en les activitats proposades: fins a un màxim de 10 punts.
4.2.5. Grau de qualificació professional del personal tècnic esportiu: fins un màxim de 10 punts.
4.2.6. Realització de programes de suport o accions concretes destinades a la formació del personal tècnic esportiu: fins un màxim de 10 punts.
4.2.7. Mesures de difusió de les activitats esportives i relacions amb unes altres entitats de l'entorn més pròxim que ajuden a incrementar i/o diversificar l'oferta esportiva: fins un màxim de 10 punts.
4.2.8. Característiques de l'alumnat: fins un màxim de 20 punts.
Nombre d'alumnes implicats en les activitats. Presència d'alumnes en les activitats en situació social desfavorida i/o amb necessitats educatives especials.
Participació del centre en els Jocs Esportius de la Comunitat Valenciana i/o en la campanya d'activitats nàutiques «A la Mar».
4.3. Una vegada constituïda la comissió, esta estudiarà i valorarà les sol·licituds per comprovar el compliment dels requisits de les bases, tenint en compte per a la concessió de les ajudes els criteris següents:
4.3.1. Se sumaran tots els punts obtinguts per cada una de les sol·licituds presentades i s'obtindrà una puntuació total.
4.3.2. Per a l'obtenció de la quantitat que s'haja de concedir se sumaran el total dels punts obtinguts per les entitats sol·licitants i es dividirà l'import global màxim de la convocatòria entre la quantitat total obtinguda de punts, amb la qual cosa s'obtindrà un coeficient. Una vegada conegut este, es multiplicarà per l'import total dels punts obtinguts per cada entitat, i el resultat serà l'import de les ajudes.
4.4. Una vegada formalitzats els actes d'instrucció, la comissió avaluadora emetrà un informe en què es concretarà l'avaluació i elevarà la proposta de concessió o de desestimació al director general de l'Esport, el qual resoldrà sobre l'ajuda i en determinarà la quantia. La màxima ajuda per projecte s'establix en 3.000 €.
4.5. El director general de l'Esport dictarà una resolució en el termini màxim de sis mesos a comptar de l'endemà de la publicació d'esta resolució de convocatòria en el Diari Oficial de la Comunitat Valenciana. No obstant això, les sol·licituds sobre les quals no recaiga una resolució expressa dins del termini indicat es consideraran denegades.
4.6. La Direcció General de l'Esport notificarà a les persones interessades, en el termini establit en el punt anterior, la resolució de concessió o de denegació de les sol·licituds presentades, i es publicaran en el Diari Oficial de la Comunitat Valenciana d'acord amb el que establix l'article 18.1 de la Llei 38/2003, de 17 de novembre, General de Subvencions.
Quinta. Obligacions dels beneficiaris
5.1. Els centres educatius beneficiaris de les ajudes estan obligats a:
5.1.1. Donar publicitat del finançament de la Direcció General de l'Esport en les activitats i actuacions del projecte.
5.1.2. Justificar davant de la Direcció General de l'Esport el compliment dels requisits i condicions, així com la realització de l'activitat i el compliment de la finalitat que determinen la concessió o el gaudi de l'ajuda.
5.1.3. Sotmetre's a les actuacions de comprovació que puga efectuar la Direcció General de l'Esport, així com a qualssevol altres de comprovació i control financer que puguen realitzar els òrgans de control competents, tant nacionals com comunitaris, per a la qual cosa hauran d'aportar tota la informació requerida en l'exercici de les actuacions anteriors.
5.1.4. Comunicar a la Direcció General de l'Esport l'obtenció d'altres ajudes, ingressos o recursos que financen les activitats subvencionades. Esta comunicació haurà d'efectuar-se tan prompte com es conega, i, en tot cas, abans de la justificació de l'aplicació donada als fons percebuts.
5.1.5. Conservar els documents justificatius de l'aplicació dels fons rebuts, incloent-hi els documents electrònics, mentres puguen ser objecte de les actuacions de comprovació i control.
5.1.6. Adoptar les mesures de difusió contingudes en l'apartat 4 de l'article 18 de la Llei 38/2003, de 17 de novembre, General de Subvencions.
5.1.7. Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
5.1.8. Participar en actes o activitats esportius, o assistir-hi, a sol·licitud de la Direcció General de l'Esport, en la forma que s'acorde, sempre que no afecte la realització normal de les activitats pròpies del centre escolar.
5.1.9. Fer constar expressament en totes les activitats, actes i material de difusió, publicitat i web del centre escolar la col·laboració de la Generalitat valenciana i de la Direcció General de l'Esport.
5.2. Quedarà sense efecte la concessió de l'ajuda si no es realitza l'activitat que va motivar-ne la concessió, si deixen de reunir-se els requisits que exigits o si s'incomplixen, sense causa justificada, les condicions establides en esta convocatòria.
Sexta. Modificació de la resolució de concessió
6.1. L'import de l'ajuda concedida no podrà ser, en cap cas, d'una quantia que, aïlladament o en concurrència amb altres unes subvencions, ajudes, ingressos o recursos, supere el cost de l'activitat subvencionada.
6.2. Tota alteració en les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per unes altres administracions o ens públics o privats podran donar lloc a la modificació de la resolució de la concessió.
Sèptima. Procediment de pagament, forma i termini de justificació
7.1. Una vegada comunicada al centre educatiu la resolució de la concessió de l'ajuda, el lliurament d'esta es produirà d'una sola vegada, a la finalització de l'activitat subvencionada i amb la justificació prèvia documental dels gastos corresponents a la realització d'esta.
7.2. Per al cobrament de l'ajuda, els centres educatius beneficiaris hauran de presentar la documentació següent:
a) Memòria d'actuació justificativa del compliment de les activitats físiques i esportives detallades en el projecte esportiu de centre, amb indicació dels punts següents: llista de persones o d'entitats organitzadores de les activitats, nombre d'alumnes participants en cada una d'estes, activitats programades i no realitzades, activitats realitzades, calendari i horaris de les activitats, instal·lacions utilitzades i material, organigrama que reflectisca la dedicació i el grau de responsabilitat de les diferents persones o càrrecs, programa de suport a la formació del personal tècnic esportiu, mesures de difusió del projecte esportiu efectuades, relacions amb altres entitats de l'entorn i mesures per al seguiment i l'avaluació del projecte.
b) Compte justificatiu. Liquidació detallada d'ingressos i gastos. Una llista classificada de tots els ingressos i gastos ocasionats per la realització de totes les activitats incloses en el projecte esportiu, amb indicació del creditor, del concepte, de l'import i de la data d'emissió, firmada per la secretaria del centre escolar, amb el vistiplau de la direcció.
7.3. Amb càrrec a l'ajuda de la Direcció General de l'Esport únicament es podran finançar gastos pagats durant l'any 2013.
7.4. Si l'activitat subvencionada es finança amb l'ajuda i, a més, amb fons propis o altres ajudes o recursos, haurà d'acreditar-se en la justificació l'import, la procedència i l'aplicació d'eixos fons a l'activitat subvencionada.
7.5. Queden exclosos de la possibilitat de justificar amb fons procedents de l'ajuda de la Direcció General de l'Esport els gastos ocasionats per obres o adquisició d'immobilitzat.
7.6. El termini de justificació finalitza el 15 d'octubre de 2013.
Octava. Reintegrament de les ajudes
Caldrà reintegrar les quantitats percebudes i l'exigència de l'interés de demora des del moment del pagament de l'ajuda, en els casos següents:
a) Incompliment de l'obligació de justificació.
b) Obtenció de l'ajuda sense reunir les condicions requerides per a això.
c) Incompliment de la finalitat per a la qual va ser concedida l'ajuda.
d) Incompliment de les condicions imposades als centres escolars beneficiaris amb motiu de la concessió de l'ajuda.
e) Igualment, en el supòsit previst en la base 6.1, quan l'ajuda principal siga de la Generalitat, correspondrà el reintegrament de l'excés obtingut sobre el cost de l'activitat exercida.
f) En tots els casos que s'establixen en el capítol I del títol II de la Llei 38/2003, de 17 de novembre, General de Subvencions.
Novena. Normativa aplicable
Per a tot allò que no preveu esta orde, els centres escolars beneficiaris se sotmetran al que establix la Llei 38/2003, de 17 de novembre, General de Subvencions; el text refós de la Llei d'Hisenda Pública de la Generalitat Valenciana, i la Llei de Pressupostos de la Generalitat per a l'exercici 2013.
ANNEX II / ANEXO IIANNEX IIIANEXO III